**Ministru kabineta noteikumu projekta „Grozījumi Ministru kabineta 2011. gada 6. septembra noteikumos Nr. 696 “Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība””
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2011. gada 6. septembra noteikumos Nr. 696 “Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība”” (turpmāk – noteikumu projekts) sagatavots, lai iekļautu šajos noteikumos tiesību normas par nomas maksas aprēķināšanas kārtību, ja publiska persona iznomā zemesgabalu zemes dzīļu izmantošanai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | * 2017. gada 21. decembrī Saeimā pieņemtie grozījumi likumā “Par zemes dzīlēm” (stājas spēkā 2018. gada 18. janvārī), kas paredz Ministru kabinetam izdot noteikumus par nosacījumiem un kārtību, kādā publiska persona iznomā zemi zemes dzīļu izmantošanai, pagarina noslēgtos nomas līgumus, kā arī zemes nomas maksas aprēķināšanas kārtību.
* Ministru prezidenta 2018. gada 15. janvāra rezolūcija Nr. 12/2018-JUR-9, kurā uzdots līdz 2018. gada 30. novembrim sagatavot un noteiktā kārtībā iesniegt Ministru kabinetā likuma “Par zemes dzīlēm”(2017. gada 21. decembra likuma “Grozījumi likumā “Par zemes dzīlēm”” redakcijā) 8. panta otrās daļas 4. punktā minēto tiesību akta projektu, attiecīgi nodrošinot pārejas noteikumu 23.punktā Ministru kabinetam dotā uzdevuma izpildi.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *Pašreizējā situācija un problēmas*Pašlaik Ministru kabineta 2011. gada 6. septembra noteikumu Nr. 696 “Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība” (turpmāk – MKN 696) V. sadaļa regulē kārtību, ja valsts vai pašvaldības īpašumā esošā vai valstij vai pašvaldībai piekrītošā zemes vienībā paredzēts iegūt derīgos izrakteņus, ja platība, kurā paredzēts iegūt kūdru ir lielāka par 150 ha, bet pārējiem derīgiem izrakteņiem – lielāka par 25 ha. Šādā gadījumā zemes īpašniekam vai tiesiskajam valdītājam ir jārīko konkurss vai izsole par zemes nomas tiesībām un licences vai atļaujas saņemšanu derīgo izrakteņu ieguvei (izņemot pazemes ūdeņus). MKN 696 ir atrunāta kārtība, kādā tiek rīkots konkurss vai izsole – kā tiek izstrādāts konkursa nolikums un izveidota konkursa komisija, kā tiek publicēts uzaicinājums piedalīties konkursā vai izsolē, kā tiek vērtēti pretendenti un kā tiek noteikts konkursa vai izsoles uzvarētājs. Publiskas personas piederošā vai piekrītoša zemesgabala vai tā daļas nomu regulē Ministru kabineta 2007. gada 30. oktobra noteikumi Nr. 735 “Noteikumi par publiskas personas zemes nomu” (turpmāk – MKN 735), kuros atrunātas tikai vispārīgas prasības attiecībā uz publiskas personas zemes nomu zemes dzīļu izmantošanai. Tāpat, MKN 735 neattiecas uz gadījumiem, ja zemesgabals tiek iznomāts ogļūdeņražu meklēšanai, izpētei un ieguvei, līdz ar to nav spēkā esoša regulējuma, kas noteiktu publiskas personas zemes nomas kārtību un prasības attiecībā uz šiem derīgajiem izrakteņiem.Veicot Latvijas novadu pašvaldību (kopā 74 novadu pašvaldības) aptauju 2017. gadā secināts, ka zeme zemes dzīļu izmantošanai tiek iznomāta 43 % pašvaldību, savukārt, 57 % pašvaldību sniedza informāciju, ka pašvaldības zeme zemes dzīļu izmantošanai iznomāta netiek. Tāpat noskaidrota informācija par novadu pašvaldību īpašumā esošas zemes nomas maksu zemes dzīļu izmantošanai, kas ir atšķirīga gan pēc platības, gan pēc nosacījumiem, ar kādiem zeme tiek iznomāta. Konstatēts, ka nomas maksa par vienu hektāru atšķiras, tāpat katrā pašvaldībā ir arī dažādi citi nosacījumi vai maksājumi par derīgo izrakteņu ieguvi gan atkarībā no derīgā izrakteņa veida, gan citiem faktoriem. Esošie nosacījumi ir, piemēram, noteikta summa no zemes kadastrālās vērtības, fiksēts maksājums gadā, noteikta summa par iegūto derīgo izrakteņu apjomu u.c.Nomas maksas apmērs derīgā izrakteņa veidiem smilts, smilts – grants, grants un smilts – grants un smilts vērtēts kopīgi, ņemot vērā atšķirīgo pieeju, kāda izmantota dažādos laika posmos nosakot konkrētu derīgā izrakteņa nosaukumu (turpmāk – smilts – grants un smilts). Konstatēts, ka pašvaldību zeme smilts – grants un smilts ieguvei tiek iznomāta platībā no 1.68 līdz 51.36 ha. Nomas maksa par vienu hektāru ir robežās no 2.13 līdz 1024.47 EUR/ha. Savukārt, ja nomas maksa tiek aprēķināta no kadastrālās vērtības, tā ir robežās no 0.5 līdz 10 %. Atsevišķos gadījumos papildus ir noteikta arī konkrēta maksa par vienu kubikmetru iegūtā vai izvestā derīgā izrakteņa (0.60 – 2.13 EUR/m3).Pašvaldību zeme kūdras ieguvei iznomāta platībā no 80.2 līdz 613.2 ha. Nomas maksas apmērs svārstās no 10.5 līdz 1050 EUR/ha, savukārt, gadījumā, ja nomas maksa ir noteikta no zemesgabala kadastrālās vērtības – tā mainās no 5 līdz 6 %. Papildus, pusē no pašvaldībām, nomniekam ir jāmaksā arī par izstrādāto kūdras tonnu pie nosacītā mitruma 40 %, tas ir 0.71 – 1.52 *euro*. Atsevišķos gadījumos ir noteikta konkrēta naudas summa gadā vai arī konkrēta samaksa gadā par neizstrādātajiem derīgajiem izrakteņiem.Attiecībā uz dolomīta ieguvi, pašvaldības zemes iznomātas platībā no 4.11 līdz 66.65 ha. Nomas maksa noteikta 5 – 6 % apmērā no zemesgabala kadastrālās vērtības ar papildu maksājumu 0.27 EUR/m3 derīgā izrakteņa.Ogļūdeņražu meklēšanai, izpētei un ieguvei zeme iznomāta platībā no 3.16 līdz 47.8 ha ar nomas maksas apmēru 4.49 līdz 9.12 EUR/ha. Pēc ieguves uzsākšanas, papildus noteikts maksājums 5 % apmērā no iegūtās naftas daudzuma proporcionāli starp licences laukumā iekļautajiem nekustamiem īpašumiem, ja no šiem nekustamiem īpašumiem tiek veikta ogļūdeņražu ieguve.Izanalizējot pieejamo informāciju secināms, ka katras pašvaldības pieeja nosakot nomas maksu zemes dzīļu izmantošanai ir atšķirīga, kas pamatojams gan ar derīgā izrakteņa ieguves vietas novietojumu, gan ekonomiskajiem apsvērumiem. Tomēr nav vienota, skaidra mehānisma, pēc kura nomas maksa būtu jānosaka. *Noteikumu projekta mērķis un būtība*Ar noteikumu projektu paredzētās izmaiņas ir sekojošas:1. Ir precizēts MKN 696 nosaukums, jo pašreizējais nosaukums pilnībā neatspoguļo noteikumu jauno saturu – nav minēta publiskas personas zemes nomas maksas aprēķināšanas kārtība. Nomājot publiskas personas zemi zemes dzīļu izmantošanai, šim procesam jābūt skaidri reglamentētam, jo licences vai atļaujas saņemšana zemes dzīļu izmantošanai publiskas personas zemē ir neatņemama šī procesa sastāvdaļa.
2. Lai precizētu jautājumu loku, ko aptver MKN 696, noteikumu 1.punkts papildināts ar jaunu apakšpunktu. Proti, MKN 696 noteiks arī publiskas personas zemesgabala nomas maksas aprēķināšanas kārtību, ja attiecīgais zemesgabals tiek iznomāts zemes dzīļu izmantošanai.
3. Ir precizēts MKN 696 V. nodaļas nosaukums, to paplašinot un iekļaujot kārtību nomas maksas aprēķināšanai publiskas personas zemes nomas gadījumā.
4. Noteikumos saglabāta līdzšinējā kārtība attiecībā uz konkursa vai izsoles par zemes nomas tiesībām rīkošanu un licences vai atļaujas saņemšanu derīgo izrakteņu ieguvei.
5. Noteikumu projekts paredz, ka iznomātājs, ievērojot lietderības apsvērumus, par nomas tiesībām var rīkot konkursu vai izsoli derīgo izrakteņu ieguvei arī mazākā platībā, nekā to nosaka spēkā esošie MKN 696. Šādā gadījumā tiek noteikta publicējamā informācija, pretendentu piedāvājumu iesniegšanas laiks (kas nevar būt īsāks par 20 darbdienām), kā arī pretendentu izvēles kritērijs – nomas līgumu slēdz ar pretendentu, kura piedāvājums, atbilstoši konkursa nolikumam, ir atzīts par izdevīgāko, vai kurš piedāvājis augstāko nomas maksu, ja zemesgabala nomas tiesības piešķir izsolē.
6. Paredzēts, ka zemesgabals netiek iznomāts pretendentam, ja pēdējo 5 gadu laikā no pieteikuma iesniegšanas dienas iznomātājs ir vienpusēji izbeidzis ar to noslēgto līgumu par īpašuma lietošanu tāpēc, ka pretendents nav pildījis līgumā noteiktos pienākumus, vai stājies spēkā tiesas nolēmums, uz kura pamata tiek izbeigts ar iznomātāju noslēgts līgums par īpašuma lietošanu pretendenta rīcības dēļ.
7. Zemesgabala, kas tiek iznomāts zemes dzīļu izmantošanai, nomas maksu nosaka atbilstoši sertificēta vērtētāja noteiktajai zemesgabala tirgus nomas maksai. Ja zemesgabals tiek iznomāts, rīkojot konkursu vai izsoli, šī noteiktā nomas maksa ir arī konkursa vai izsoles sākuma nomas maksa. Tiek paredzēts, ka nomnieks kompensē iznomātājam pieaicinātā sertificētā vērtētāja atlīdzības summu.
8. Lai uzsāktu derīgo izrakteņu ieguvi, ieguvējam ir jāievēro normatīvajos aktos par zemes dzīļu izmantošanu noteiktā kārtība, piemēram, jāveic ietekmes uz vidi novērtējums. Kamēr ietekmes uz vidi novērtējuma process nav pabeigts, derīgo izrakteņu ieguvi veikt nedrīkst un faktiski zemesgabals nevar tikt izmantots paredzētajam mērķim – derīgo izrakteņu ieguvei. Līdz ar to noteikumu projektā noteikts, ka līdz dienai, kad nomniekam tiek izsniegta zemes dzīļu izmantošanas licence vai bieži sastopamo derīgo izrakteņu ieguves atļauja derīgo izrakteņu ieguvei, nomas maksa gadā ir 1,5 % apmērā no zemesgabala kadastrālās vērtības. Šāda nomas maksa ir nosakāma arī uzturošajām platībām, kuras ir funkcionāli saistītas ar zemes dzīļu ieguves teritoriju, bet kurās nav iespējama vai nav atļauta to ieguve, un kura pilnībā tiek izslēgta no saimnieciskās darbības. Uzturošajā platībā var ietilpt zemes zem meža infrastruktūras objektiem (meža autoceļi, brauktuves, ceļa servitūta platības) un meža meliorācijas sistēmām, ūdens ņemšanas un ieguves vietas, platības, kurās tiek īstenots vides monitorings vai ietekmi uz vidi mazinošie vai kompensējošie pasākumi. Tāpat arī gadījumā, ja ietekmes uz vidi novērtējuma rezultātā tiek noteikta konkrēta teritorija, kurā ieguvi nedrīkst veikt, arī tā nav izmantojama sākotnēji paredzētajam mērķim. Šis nosacījums attiecas arī uz rekultivējamām platībām, kurās faktiski ieguve vairs netiek veikta – tā ir pabeigta vai pārtraukta un atbilstoši saskaņotam derīgo izrakteņu ieguves projektam tiek īstenoti rekultivācijas pasākumi.
9. Noteikumu projektā precizēti gadījumi, kad paredzēta nomas maksas pārskatīšana un tās kārtība. Paredzēts, ka iznomātājam ir tiesības nomas līguma darbības laikā, pamatojoties uz nomnieka ierosinājumu, pārskatīt un mainīt nomas maksu visos gadījumos, kad atbilstoši Ministru kabineta 2012. gada 21. augusta noteikumu Nr. 570 „Derīgo izrakteņu ieguves kārtība” 34.apakšpunktam tiek akceptēti derīgo izrakteņu krājumi.
10. Noteikts, ka zemesgabala nomas līgumu zemes dzīļu izmantošanai slēdz vai pagarina nepārsniedzot likumā “Par zemes dzīlēm” noteikto bieži sastopamo derīgo izrakteņu ieguves atļaujas vai zemes dzīļu izmantošanas licences termiņu. Arī pagarinot nomas līguma termiņu, iznomātājs nomas maksu nosaka atbilstoši sertificēta vērtētāja noteiktai tirgus nomas maksai.

*Par noteikumu projekta ietekmi uz vidi*Noteikumu projekts neparedz prasības vai darbības, kas ietekmē vai varētu ietekmēt vidi.*Par noteikumu projekta ietekmi uz veselību*Noteikumu projekts neparedz prasības vai darbības, kas ietekmē vai varētu ietekmēt veselību.*Par noteikumu projekta ietekmi uz uzņēmējdarbības vidi*Noteikumu projektam ir pozitīva ietekme uz uzņēmējdarbības vidi. Publiskas personas zemi zemes dzīļu izmantošanai, galvenokārt, izmanto komersanti, kuriem būs zināmi skaidri nosacījumi, kas jāņem vērā nomājot zemi no publiskas personas. Noteikumu projektā ietvertais regulējums kļūs uzņēmējdarbības videi saprotamāks un draudzīgāks attiecībā uz zemes dzīļu izmantošanas segmentu. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija (turpmāk – VARAM), Valsts vides dienests un VSIA “Latvijas Vides, ģeoloģijas un meteoroloģijas centrs”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | * Publiskas personas, kuru īpašumā vai tiesiskajā valdījumā atrodas zeme, kas tiek vai varētu tikt iznomāta zemes dzīļu izmantošanai;
* Personas, kuras nomā vai varētu nomāt zemi zemes dzīļu izmantošanai no publiskai personai piederoša vai tiesiskajā valdījumā esoša zemes īpašuma.
 |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs samazināsies, jo viena zemes izmantošanas segmenta uzsākšanas divas dažādas, bet savstarpēji procesuāli saistītas komponentes nebūs sadalītas divos dažādos normatīvajos aktos, ievērojot attiecīgā zeme izmantošanas segmenta specifisko raksturu. |
| 3. | Administratīvo izmaksu monetārs novērtējums | Administratīvās izmaksas nav precīzi aprēķināmas, jo katrs publiskas personas zemes nomas gadījums var būt atšķirīgs. |
| 4. | Atbilstības izmaksu monetārs novērtējums | Atbilstības izmaksas nav precīzi aprēķināmas, jo katrs publiskas personas zemes nomas gadījums var būt atšķirīgs. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018.gads** | Turpmākie trīs gadi (*euro*) |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav precīzi aprēķināms | 0 | Nav precīzi aprēķināms | Nav precīzi aprēķināms | Nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms | 0 | Nav precīzi aprēķināms | Nav precīzi aprēķināms | Nav precīzi aprēķināms |
| 1.2. valsts speciālais budžets | Nav precīzi aprēķināms | 0 | Nav precīzi aprēķināms | Nav precīzi aprēķināms | Nav precīzi aprēķināms |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | Nav precīzi aprēķināms | Nav precīzi aprēķināms | Nav precīzi aprēķināms |
| 3.1. valsts pamatbudžets | 0 | 0 | Nav precīzi aprēķināms | Nav precīzi aprēķināms | Nav precīzi aprēķināms |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | Nav precīzi aprēķināms | Nav precīzi aprēķināms | Nav precīzi aprēķināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | Nav precīzi aprēķināms | Nav precīzi aprēķināms | Nav precīzi aprēķināms |
| 5.1. valsts pamatbudžets | 0 | Nav precīzi aprēķināms | Nav precīzi aprēķināms | Nav precīzi aprēķināms |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | Nav precīzi aprēķināms | Nav precīzi aprēķināms | Nav precīzi aprēķināms |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ietekme uz valsts un pašvaldību budžetu nav precīzi aprēķināma, bet kopumā vērtējam kā neitrāla. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Jāveic grozījumi Ministru kabineta 2007. gada 30. oktobra noteikumos Nr. 735 “Noteikumi par publiskas personas zemes nomu”, svītrojot tajos normas, kas deleģētas ar likuma “Par zemes dzīlēm” 8.panta otrās daļas 4.punktu – jāsvītro III1. sadaļu “Publiskas personas zemesgabala nomas maksas aprēķināšanas kārtība, ja publiskas personas zemesgabals tiek iznomāts zemes dzīļu izmantošanai”, 1.5.apakšpunktu un 47.1.apakšpunktu. |
| 2. | Atbildīgā institūcija | VARAM, Valsts vides dienests, VSIA “Latvijas Vides, ģeoloģijas un meteoroloģijas centrs”, Dabas aizsardzības pārvalde. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
|   **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nodrošināta atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”. Ieinteresētajām personām ir tiesības izteikt viedokli un sniegt rakstiskus priekšlikumus. |
| 2. | Sabiedrības līdzdalība projekta izstrādē | Noteikumu projekts 2018. gada 29. maijā ievietots VARAM tīmekļvietnē [www.varam.gov.lv](http://www.varam.gov.lv), paziņojot par sabiedrības līdzdalības iespējam noteikumu projekta izstrādes procesā. |
| 3. | Sabiedrības līdzdalības rezultāti | Komentāri vai iebildumi nav saņemti.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, Valsts vides dienests, VSIA “Latvijas Vides, ģeoloģijas un meteoroloģijas centrs”, Dabas aizsardzības pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros. Saistībā ar noteikumu projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav |

Vides aizsardzības un

reģionālās attīstības ministrs Kaspars Gerhards

Eņģele-Volkova 67026518

guna.engele-volkova@varam.gov.lv